CELEX: 32018D0998
Language: sl
Date: 2018-07-12 00:00:00
Title: Izvedbeni sklep Komisije (EU) 2018/998 z dne 12. julija 2018 o spremembi Priloge I k Odločbi 2009/177/ES glede statusa Hrvaške za bolezen, ki jo povzroča Koi herpes virus (KHV), Finske za infekciozno hematopoetsko nekrozo (IHN), seznama območij na Irskem, ki so prosta okužbe z Bonamia ostreae, in seznama območij v Združenem kraljestvu, ki so prosta okužbe z Marteilia refringens, ter o spremembi Priloge I k Sklepu 2010/221/EU glede seznama območij v Združenem kraljestvu, ki so prosta ostreidnega herpesvirusa 1 μνar (OsHV-1 μνar) (notificirano pod dokumentarno številko C(2018) 4381) (Besedilo velja za EGP.)

16.7.2018   
            
            
               SL
            
            
               Uradni list Evropske unije
            
            
               L 178/9
            
         IZVEDBENI SKLEP KOMISIJE (EU) 2018/998
   z dne 12. julija 2018
   o spremembi Priloge I k Odločbi 2009/177/ES glede statusa Hrvaške za bolezen, ki jo povzroča Koi herpes virus (KHV), Finske za infekciozno hematopoetsko nekrozo (IHN), seznama območij na Irskem, ki so prosta okužbe z Bonamia ostreae, in seznama območij v Združenem kraljestvu, ki so prosta okužbe z Marteilia refringens, ter o spremembi Priloge I k Sklepu 2010/221/EU glede seznama območij v Združenem kraljestvu, ki so prosta ostreidnega herpesvirusa 1 μνar (OsHV-1 μνar)
   
      
         (notificirano pod dokumentarno številko C(2018) 4381)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1) ter zlasti členov 43(2), 49(1), 50(3), 51(2) in 53(3) Direktive,
   ob upoštevanju naslednjega:
   
               (1)
            
            
               V delu C Priloge I k Odločbi Komisije 2009/177/ES (2) je določen seznam držav članic, območij in kompartmentov, ki so razglašeni za proste določenih bolezni iz dela II Priloge IV k Direktivi 2006/88/ES.
            
         
               (2)
            
            
               Na navedenem seznamu je trenutno celotno ozemlje Hrvaške razglašeno za prosto bolezni, ki jo povzroča Koi herpes virus (KHV), celotno ozemlje Finske pa razglašeno za prosto infekciozne hematopoetske nekroze (IHN). Vendar sta ti državi članici v zadnjih letih razglasili več izbruhov navedenih bolezni.
            
         
               (3)
            
            
               Državi članici sta Komisiji predložili informacije, ki kažejo, da sta sprejeli ukrepe v skladu z Direktivo 2006/88/ES za obravnavanje navedenih izbruhov. Navedeni ukrepi se na nekaterih območjih še vedno izvajajo.
            
         
               (4)
            
            
               Na navedenem seznamu je trenutno celotna obala Irske razglašena za prosto okužbe z Bonamia ostreae, razen osmih zalivov. Zaradi nedavnega izbruha bolezni, ki jo povzroča Bonamia ostreae, v drugem zalivu na območju Irske, ki je navedeno kot prosto navedene bolezni, so bile uvedene omejitve, ki se še vedno uporabljajo v skladu z Direktivo 2006/88/ES.
            
         
               (5)
            
            
               Poleg tega je ves obalni pas Severne Irske razglašen za prostega okužbe z Marteilia refringens. Vendar je Združeno kraljestvo razglasilo dva izbruha te bolezni v dveh različnih zalivih na Severnem Irskem. Uvedene so bile omejitve premikov, ki se še vedno uporabljajo v skladu z Direktivo 2006/88/ES.
            
         
               (6)
            
            
               V skladu z informacijami, ki so jih predložili Hrvaška, Finska, Irska in Združeno kraljestvo, bi bilo treba s seznama območij, ki so prosta zadevnih bolezni, črtati zadevna območja, geografske meje območij na Hrvaškem, Finskem, Irskem in v Združenem kraljestvu, ki so prosta bolezni, pa bi bilo zato treba posodobiti.
            
         
               (7)
            
            
               V Prilogi I k Sklepu Komisije 2010/221/EU (3) je določen seznam držav članic, območij in kompartmentov, ki se štejejo za proste določenih bolezni iz dela II Priloge IV k Direktivi 2006/88/ES.
            
         
               (8)
            
            
               Na navedenem seznamu se ozemlje Severne Irske v Združenem kraljestvu trenutno šteje za prosto ostreidnega herpesvirusa 1 μνar (OsHV-1 μVar), z izjemo določenih zalivov. Zaradi nedavnega izbruha virusa OsHV-1 μVar v drugem zalivu bi bilo treba posodobiti geografske meje območij Združenega kraljestva, ki so prosta bolezni.
            
         
               (9)
            
            
               Prilogo I k Odločbi 2009/177/ES in Prilogo I k Sklepu 2010/221/EU bi bilo zato treba ustrezno spremeniti.
            
         
               (10)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   V delu C Priloge I k Odločbi 2009/177/ES se v preglednici četrti stolpec „Geografska meja območja, prostega bolezni (država članica, območje ali kompartment)“ spremeni:
   
               (1)
            
            
               v vrstici „Bolezen, ki jo povzroča Koi herpes virus (KHV)“ se vnos za Hrvaško nadomesti z naslednjim: „Celotno ozemlje, razen naslednjih območij: območje, ki zajema dejavnosti proizvodnje akvakulture v Donjem Miholjcu (številka odobritve 2HR0109), skupaj z reko Drava od jezu Dubrava do njenega ustja v reko Donava, in območje, ki zajema dejavnosti proizvodnje akvakulture v Grudnjaku (številka odobritve 2HR0177), skupaj s celotnim vodnim tokom reke Vučica do njenega ustja v reko Karašica in od tam reka Karašica do njenega ustja v reko Drava“;
            
         
               (2)
            
            
               v vrstici „Infekciozna hematopoetska nekroza (IHN)“ se vnos za Finsko nadomesti z naslednjim: „Celotno ozemlje, razen obalnega kompartmenta v Ii, Kuivaniemi, in naslednjih povodij: 14.72 Virmasvesi, 14.73 Nilakka, 4.74 območje Saarijärvi in 4.41 območje Pielinen“;
            
         
               (3)
            
            
               v vrstici „Okužba z Bonamia ostreae“ se vnos za Irsko nadomesti z naslednjim:
               „Celotna obala Irske, razen:
               
                           1.
                        
                        
                           Cork Harbour,
                        
                     
                           2.
                        
                        
                           Galway Bay,
                        
                     
                           3.
                        
                        
                           Ballinakill Harbour,
                        
                     
                           4.
                        
                        
                           Clew Bay,
                        
                     
                           5.
                        
                        
                           Achill Sound,
                        
                     
                           6.
                        
                        
                           Loughmore, Blacksod Bay,
                        
                     
                           7.
                        
                        
                           Lough Foyle,
                        
                     
                           8.
                        
                        
                           Lough Swilly,
                        
                     
                           9.
                        
                        
                           Kilkieran Bay.“;
                        
                     
         
               (4)
            
            
               v vrstici „Okužba z Marteilia refringens“ se vnos za Združeno kraljestvo nadomesti z naslednjim:
               „Celotna obala Velike Britanije
               Celotna obala Severne Irske, razen Belfast Lough in Dundrum Bay
               Celotna obala Guernseyja in Herma
               Obalno območje Jerseyja: območje sestavljata bibavični pas in neposredno obalno območje med srednjim nivojem visoke vode na otoku Jersey in navidezno črto tri navtične milje od srednjega nivoja nizke vode na otoku Jersey. Območje je v Normandijsko-Bretonskem zalivu, na južni strani Rokavskega preliva.
               Celotna obala otoka Man“.
            
         Člen 2
   V Prilogi I k Sklepu 2010/221/EU se v preglednici v četrtem stolpcu „Geografska meja območja z odobrenimi nacionalnimi ukrepi“ v vrstici „Ostreidni herpesvirus 1 μνar (OsHV-1 μVar)“ vnos za Združeno kraljestvo nadomesti z naslednjim:
   
      „Ozemlje Velike Britanije, razen reke Roach, reke Crouch, Blackwater Estuary in reke Colne v Essexu, severne obale Kenta, Poole Harbour v Dorsetu in reke Teign v Devonu
      Ozemlje Severne Irske, razen Dundrum Bay, Killough Bay, Lough Foyle, Carlingford Lough, Larne Lough in Strangford Lough
      Ozemlje Guernseyja“.
   
   Člen 3
   Ta sklep je naslovljen na države članice.
   
      V Bruslju, 12. julija 2018
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 328, 24.11.2006, str. 14.
   
      (2)  Odločba Komisije 2009/177/ES z dne 31. oktobra 2008 o izvajanju Direktive Sveta 2006/88/ES v zvezi s programi za nadziranje in izkoreninjenje ter statusom brez bolezni držav članic, območij in kompartmentov (UL L 63, 7.3.2009, str. 15).
   
      (3)  Sklep Komisije 2010/221/EU z dne 15. aprila 2010 o odobritvi nacionalnih ukrepov za omejevanje vpliva nekaterih bolezni pri živalih iz ribogojstva in prosto živečih vodnih živalih v skladu s členom 43 Direktive Sveta 2006/88/ES (UL L 98, 20.4.2010, str. 7).